Legal Document

Category: 18

Text:
9. ΝΟΜΟΘΕΤ. ΔΙΑΤΑΓΜΑ υπ’ αριθ. 159 της 12/14 Ιουν. 1941 Περί άρσεως του αμεταθέτου των Συμβολαιογράφων Θράκης και Ανατολικής Μακεδονίας, και λοιπών διατάξεων. Προέβλεπε διαδικασίαν μεταθέσεως των Συμβολαιογράφων και αμίσθων δικαστικών κλητήρων και χρηματικήν ενίσχυσιν των μετατιθεμένων. Σχετικοί και οι: α)Ν.Δ. 654 της 22 Οκτ./5 Νοεμ. 1941 περί παρατάσεως της προθεσμίας του άρθρ. 1 του Ν.Δ. 159/1941. β)Ν.Δ. 1157 της 7 Μαρτ./1 Απρ. 1942 περί παρατάσεως της προθεσμίας του άρθρ. 1 του Ν.Δ. 159/1941. γ)Ν.Δ. 1867 της 29 Σεπτ./19 Οκτ. 1942 περί αυθεντικής ερμηνείας του άρθρ. 1 του Ν.Δ. 159/1941. δ)Ν. 281 της 18/21 Ιουν. 1943 περί αναστολής της ισχύος του άρθρ. 276 του Οργ. των Δικαστηρίων ως προς τους συμβολαιογράφους Ανατολικής Μακεδονίας και Θράκης (Κατηργήθη δια του άρθρ. 3 της Σ.Π. 53/1945). ε)Ν. 296 της 26/30 Ιουν. 1943 περί επεκτάσεως διατάξεων του Ν.Δ. 159/1941 και επί συμβολαιογράφων άλλων περιφερειών. ς)Ν. 1052 της 20/30 Δεκ. 1943 περί παρατάσεως της ισχύος του Ν. 296/1943 και η  ζ)Σ.Π. 53 της 11/15 Ιουν. 1945 περί επανόδου εις τας οργανικάς των θέσεις των κατά το Ν.Δ. 159/1941 και Ν. 296/1943 μετατεθέντων συμβολαιογράφων καθ’ υπέρβασιν οργανικών θέσεων.